I løpet av 1974 ble det skrevet og fremført to nye komposisjoner, «Raving and Drooling» og «You Gotta Be Crazy». Disse var tiltenkt en sentral plass på bandets nye album, og de fremførte begge låtene under en rekke konserter. Etter at musikkavisen omtalte de to nye låtene i negative vendinger, ønsket Roger Waters å skrive helt nye låter for det neste albumet. «Raving and Drooling» ble senere til låten «Sheep» mens «You Gotta Be Crazy» ble til låten «Dogs», som begge havnet på bandets album fra 1977.